Το κόκκινο δωμάτιο
 Η σειρά παρουσιάζει τις περιπέτειες των ηρώων που μένουν στη καλύτερη σουίτα του ξενοδοχείου Conte Del Mare, το Κόκκινο Δωμάτιο. Κεντρικοί χαρακτήρες της σειράς είναι η Μάρω (αρχικαμαριέρα), ο Μίλτος (ρεσεψιονίστ) και ο Αντώνης (μπάρμαν). Πέρα από τους βασικούς χαρακτήρες σε κάθε επεισόδιο της σειράς, εμφανίζεται πλήθος ηθοποιών -σχεδόν όλος ο ελληνικός θίασος- που πλαισιώνει κάθε ιστορία, ενώ οι ηθοποιοί που ερμηνεύουν τους ρόλους του προσωπικού του ξενοδοχείου εμφανίζονται σε τακτά χρονικά διαστήματα. Κάθε ιστορία, από τις συνολικά 57 της σειράς, ολοκληρώνονται συνήθως μέσα σε ένα ή δύο επεισόδια. Εξαίρεση αποτελούν οι ιστορίες "Η Θεούσα Και Ο Αλήτης" και "Τα Παντρολογήματα" που αποτελούνται από 3 επεισόδια, ενώ η ιστορία "Πράσινη Κάρτα" ολοκληρώνεται μετά από 4 επεισόδια. Παρά το γεγονός ότι η σειρά δεν σημείωσε τεράστια ποσοστά τηλεθέασης όπως προηγούμενες σειρές των Ρήγα–Αποστόλου, κατάφερε να σημειώνει κατά μέσο όρο ~30% τηλεθέαση τις πρώτες δύο σεζόν, κάνοντας τη να βρίσκεται στα δημοφιλέστερα προγράμματα των σεζόν 2005–2006 και 2006–2007 μαζί με τις σειρές Στο Παρά 5 και Πενήντα Πενήντα και να διαρκέσει τρεις σεζόν. Μέχρι σήμερα παραμένει διαχρονική, αφού και στο Youtube έχει αμέτρητες προβολές. Ενώ η σειρά βρισκόταν στο ζενίθ της, στα μέσα της δεύτερης σεζόν η προβολή των επεισοδίων άρχισε να ελαττώνεται για αδιευκρίνιστους λόγους και ο κύκλος έκλεισε με λιγότερα επεισόδια. Παρόλα αυτά, η σειρά πήρε πράσινο φως για ακόμα μία σεζόν λόγω της επιτυχίας της και μερικά επεισόδια του δεύτερου κύκλου (λ.χ. «Παστούν», «Κι όλα τα ίδια μένουν») προβλήθηκαν την επόμενη σεζόν. Το 2013 υπήρχαν συζητήσεις μεταξύ του σταθμού και της παραγωγής να επαναφέρουν τη σειρά στον αέρα με νέο κύκλο επεισοδίων για τη σεζόν 2013–2014, κάτι που τελικά δεν πραγματοποιήθηκε. Το 2019, ο Αλέξανδρος Ρήγας δημιούργησε μια σχετική τηλεοπτική σειρά που έφερε τον τίτλο "Room Service, Πλιζ" που επρόκειτο να προβληθεί από τον τηλεοπτικό σταθμό ΣΚΑΪ. Κι ενώ η πρεμιέρα της σειράς προγραμματίστηκε για τις 26 Σεπτεμβρίου του 2019, τελικά δεν προβλήθηκε ποτέ με τους δημιουργούς να ακολουθούν νομικές διαδικασίες. * Ο Χρήστος Τριπόδης πρωταγωνίστησε και σε μερικά επεισόδια του Β' και Γ' κύκλου. Το συγγραφικό δίδυμο συνυπέγραψε το σενάριο πολλών επεισοδίων, ενώ τη σκηνοθεσία τους ανέλαβε εξ' ολοκλήρου ο Αλέξανδρος Ρήγας με βοηθό του τη Φαίη Τζανετοπούλου και τη τηλεσκηνοθεσία επιμελήθηκε ο Στέφανος Κοντομάρης. Παραγωγός της σειράς ήταν ο Νίνος Ελματζιόγλου και το τραγούδι των τίτλων είναι το "Putting On The Ritz" του Terry Snyder. Ωστόσο, το σενάριο μερικών επεισοδίων υπέγραψαν οι: Σάρα Γανωτή και Νίκος Σταυρακούδης (2, 19, 28, 29), Έφη Γέρου (3), Μάνος Ψιστάκης (5, 14, 18, 20, 21, 30, 31, 39, 40, 53, 67), Αντιγόνη Παππά και Μαρκέλλα Γρηγορίου (16, 27), Ζαχαρίας Μαυροείδης (22, 32, 33), Αλέξης Καλλίτσης (26), Ζώγια Σεβαστιανού (38), Μάνος Τσότρας (43, 44, 64), Βέρα Ντικέι (57, 58, 59, 63), Χριστίνα Κοτζάμπαση (71).Τα εσωτερικά γυρίσματα μαγνητοσκοπήθηκαν στα studio Παιανίας. Τα εξωτερικά γυρίσματα του ξενοδοχείου γυρίστηκαν κατά βάση στο Vouliagmeni Suites στη Βουλιαγμένη, ενώ μερικά επεισόδια γυρίστηκαν και στο Aqua Marina στο Μάτι. Προβαλλόταν κάθε Πέμπτη στις 22:00. Το 13ο (εορταστικό) επεισόδιο ήταν διπλής διάρκειας και προβλήθηκε Κυριακή στις 21:00. Προβαλλόταν κάθε Παρασκευή στις 22:00 (επεισόδια 32-42) και στις 23:00 (επεισόδια 43-53). Προβαλλόταν κάθε Παρασκευή στις 22:00. Το 81ο (τελευταίο) επεισόδιο ήταν ωριαίο σε διάρκεια. Το 2010, για τα 20 χρόνια του Mega, ο Γιώργος Καπουτζίδης παρουσίασε μια επετειακή εκπομπή "The Twenty", όπου η σειρά είχε διαπρέψει στις εξής κατηγορίες: Πιο φευγάτος ήρωας: Βασιλική Ανδρίτσου (Μάρω) / Θέση 16 Αγαπημένη πρωταγωνίστρια κωμωδίας: Βασιλική Ανδρίτσου (Μάρω) / Θέση 4 Αγαπημένη κωμική σειρά: Το Κόκκινο Δωμάτιο / Θέση 12 Το κόκκινο δωμάτιο στην IMDb
Το Κόκκινο Δωμάτιο είναι ο τίτλος μιας ελληνικής κωμικής τηλεοπτικής σειράς αυτοτελών επεισοδίων που προβλήθηκε από τους τηλεοπτικούς δέκτες του Mega τις σεζόν 2005–2008. Η σειρά δημιουργήθηκε από τον Αλέξανδρο Ρήγα και τον Δημήτρη Αποστόλου, και σημείωσε μεγάλη επιτυχία κατά τη προβολή της. Έκτοτε, προβάλλεται σε επανάληψη πάρα πολλές φορές από τον σταθμό.